CELEX: 31984D0354
Language: el
Date: 1984-06-28 00:00:00
Title: 84/354/ΕΟΚ: Απόφαση της Επιτροπής της 28ης Ιουνίου 1984 περί υγειονομικών όρων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες

Avis juridique important

|

31984D0354

84/354/ΕΟΚ: Απόφαση της Επιτροπής της 28ης Ιουνίου 1984 περί υγειονομικών όρων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες  

Επίσημη Εφημερίδα αριθ. L 186 της 13/07/1984 σ. 0051 - 0051 Ισπανική ειδική έκδοση: Κεφάλαιο 03 τόμος 31 σ. 0146  Πορτογαλική ειδική έκδοση : Κεφάλαιο 03 τόμος 31 σ. 0146 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Ιουνίου 1984  περί υγειονομικών όρων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες  (84/354/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως τα άρθρα 16 και 28,  Εκτιμώντας:  ότι οι αποφάσεις της Επιτροπής έχουν καθορίσει τους υγειονομικούς όρους και τις υγειονομικές πιστοποιήσεις που απαιτούνται για τις εισαγωγές νωπού κρέατος από διάφορες τρίτες χώρες·  ότι έχουν καθορισθεί σε πολλές από αυτές τις αποφάσεις ειδικοί όροι για ορισμένα κράτη μέλη, σύμφωνα με τους όρους που εφαρμόζονται στο πλαίσιο των ενδοκοινοτικών συναλλαγών· ότι οι αποφάσεις 78/693/ΕΟΚ (3), 78/694/ΕΟΚ (4) και 78/695/ΕΟΚ (5) σχετικά με τις εισαγωγές από Αργεντινή, Βραζιλία και Ουρουγουάη, αντίστοιχα, που θεσπίσθηκαν πρώτες, προέβλεπαν, προκειμένου να χορηγηθούν αυτοί οι ειδικοί όροι, οριακή ημερομηνία, η οποία με την οδηγία 84/25/ΕΟΚ (6) μετατέθηκε στις 30 Ιουνίου 1984·  ότι πρέπει, προς εναρμόνιση, να ευθυγραμμισθούν οι διάφορες αποφάσεις και, ως εκ τούτου, να καταργηθεί η οριακή ημερομηνία στις αποφάσεις που ελήφθησαν για την Αργεντινή, τη Βραζιλία και την Ουρουγουάη·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Καταργούνται οι όροι «μέχρι τις 30 Ιουνίου 1984» στο άρθρο 2 παράγραφος 1 των αποφάσεων της Επιτροπής 78/693/ΕΟΚ, 78/694/ΕΟΚ και 78/695/ΕΟΚ περί των υγειονομικών όρων και της υγειονομικής πιστοποιήσεως που απαιτούνται κατά την εισαγωγή νωπών κρεάτων προελεύσεως Αργεντινής, Βραζιλίας και Ουρουγουάης, αντίστοιχα.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 28 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 10.  (3) ΕΕ αριθ. L 236 της 26. 8. 1978, σ. 19.  (4) ΕΕ αριθ. L 236 της 26. 8. 1978, σ. 29.  (5) ΕΕ αριθ. L 236 της 26. 8. 1978, σ. 37.  (6) ΕΕ αριθ. L 20 της 25. 1. 1984, σ. 23.